
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1233 

12 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της 3930/1999 απόφασης Περιφέρειας 


Δυτ. Ελλάδας. 1 

Απόκτηση Ελληνικής ιθαγένειας της ομογενούς ΠΟΡ- 

ΦΥΡΟΒΑ ΟΚΣΑΝΑτου Οδυσσέα. 2 

Τροποποίηση του Οργανισμού Εσωτερικής Υπηρε¬ 
σίας του Δημοτικού Σταδίου Μαντουδίου. 3 

Τροποποίηση καταστατικού ΤΟΕΒ Νέας Τίρυνθας και 

επέκταση περιοχής δικαιοδοσίας του. 4 

Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής. 5 


Καθιέρωση ωρών απογευματινής εργασίας και ωρών 
Κυριακών, εξαιρέσιμων και νυχτερινών (Β' εξαμή¬ 
νου 2004) με αμοιβή, σε δύο (2) Γεωπόνους της 
Δ/νσης Αγροτικής Ανάπτυξης Ν.Α. Λευκάδας που 
θα ασχοληθούν με τον ποιοτικό και ποσοτικό έλεγ¬ 
χο των σταφυλιών για οινοποίηση και τον έλεγχο 


μεταποίησης αυτών. 6 

Καθιέρωση υπερωριακής απογευματινής με αμοιβή 
εργασίας για τριάντα ένα (31) υπαλλήλους του Δή¬ 
μου Βόρειας Κυνουρίας Ν. Αρκαδίας. 7 

Τροποποίηση του Οργανισμού Εσωτερικής Οργάνω¬ 
σης και Λειτουργίας των Υπηρεσιών της Νομαρχια¬ 
κής Αυτοδιοίκησης Θεσπρωτίας. 8 

Καθιέρωση υπερωριακής απογευματινής με αμοιβή 
εργασίας για έναν υπάλληλο του Δήμου Λεωνιδίου 
Ν. Αρκαδίας. 9 


ΑΠΟΦΑΣΕΙ Σ 

Αριθ. 10672 (1) 

Τροποποίηση της 3930/1999 απόφασης Περιφέρειας 
Δυτ. Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 206 του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 


Τοπική Αυτοδιοίκηση και άλλες διατάξεις». 

3. Τηνυπ’ αριθμ. 241 Γ.Γ./18.8.1998 (ΦΕΚ939/τ.Β'/1998) 
απόφασή μας «περί ανάθεσης άσκησης αρμοδιοτήτων 
και εξουσιοδότησης υπογραφής». 

4. Την υπ’ αριθμ. 3930/1999 απόφασή μας περί σύστα¬ 
σης Συνδέσμου με την επωνυμία «ΣΤΡΕΜΕΝΟΣ» (ΦΕΚ 
1671/25.8.1999). 

5. Τις υπ’ αριθμ. 134/2004 και 64/2004 αποφάσεις των 
Δημοτικών Συμβουλίων Γαστούνης και Βαρθολομιού 
αντίστοιχα με τις οποίες τροποποιείται η συστατική πρά¬ 
ξη του Συνδέσμου «ΣΤΡΕΜΕΝΟΣ» Δήμου κατά το μέρος 
που αφορά τον σκοπό του Συνδέσμου, αποφασίζουμε: 

Τροποποιούμε - συμπληρώνουμε το άρθρο 2 της αριθ. 
3930/1999 απόφασής μας (ΦΕΚ 1671/25.8.1999) περί σύ¬ 
στασης Συνδέσμου με την επωνυμία «ΣΤΡΕΜΕΝΟΣ», και 
προστίθεται εδάφιο δ' ως εξής: 

Σκοπός του Συνδέσμου είναι η διαχείριση στερεών απο¬ 
βλήτων, με το σχεδίασμά και την υλοποίηση ενός ολοκλη¬ 
ρωμένου σχεδίου διαχείρισης απορριμμάτων, με στόχο την 
κατασκευή, λειτουργία και εκμετάλλευση μονάδων ολοκλη¬ 
ρωμένης διαχείρισης απορριμμάτων, που θα περιλαμβά¬ 
νουν οπωσδήποτε την ανακύκλωση και την προσφορότερη 
(κατόπιν μελέτης ) μηχανική, βιολογική , ενεργειακή αξιο¬ 
ποίηση των ΑΣΑ, σύμφωνα με το ισχύον νομικό πλαίσιο. 

Κάλυψη δαπάνης: Από τις διατάξεις της παρούσας δεν 
προκαλείται δαπάνη σε βάρος του προϋπολογισμού του 
Συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 26 Ιουλίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια Διοίκησης 
ΧΛΟΗ ΚΑΤΣΟΥΔΑ 


Απόκτηση Ελληνικής ιθαγένειας της ομογενούς 
ΠΟΡΦΥΡΟΒΑΟΚΣΑΝΑτου Οδυσσέα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 6765/20.7.2004 (ταυταριθμ.) απόφαση του 
Γενικού Γ ραμματέα Περιφέρειας Δυτικής Μακεδονίας που εκ- 
δόθηκε σύμφωνα με τις διατάξεις του άρθρου 1 του Ν. 
2790/2000 (ΦΕΚ24τ.Α) (Αποκατάσταση των παλιννοστούντων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ομογενών από την τέως Σοβ. Ένωση και άλλες διατάξεις) και 
του άρθρου 76του Ν. 2910/2001 (ΦΕΚ91 τ.Α), γίνεται αποδεκπί 
η από 29.1.2004 αίτηση της ΠΟΡΦΥΡΟΒΑΟΚΣΑΝΑ ομογενούς 
από τη Γεωργία περί αποκτήσεωςτης Ελληνικής ιθαγένειας και 
εγκρίνουμε τον εξελληνισμό του επωνύμου της από ΠΟΡΦΥ- 
ΡΟΒΑ σε ΠΟΡΦΥΡΙΔΟΥ. 

Με εντολή Γ ενικού Γ ραμματέα 
Ο Προϊστάμενος Διεύθυνσης 
ΧΡΗΣΤΟΣ ΚΟΥΤΣΟΤΟΛΗΣ 

-♦- 

Αριθ. 7767 (3) 

Τροποποίηση του Οργανισμού Εσωτερικής Υπηρεσίας 
του Δημοτικού Σταδίου Μαντουδίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του Ν. 2880/2001 «Πρόγραμμα Πολιτεία 
για τη μεταρρύθμιση και τον εκσυγχρονισμό της Δημό¬ 
σιας Διοίκησης και άλλες διατάξεις». 

3. Τιςδιατάξειςτου άρθρου 12παρ. 2 και4του Ν. 1188/ 
1981 (ΦΕΚ 204 Α'), όπως αντικαταστάθηκαν από την παρ. 
5του άρθρου 8του Ν. 2307/1995. 

4. Τις διατάξεις του άρθρου 198του Π.Δ/τος 410/1995. 

5. Την αριθ. 105/2003 απόφαση του Δημοτικού Συμβου¬ 
λίου του Δήμου Κηρέως «περί τροποποίησης του Οργανι¬ 
σμού Εσωτερικής Υπηρεσίας του Δημοτικού Σταδίου Μα¬ 
ντουδίου» κατόπιν της αριθ. 6/2003 απόφασης του Διοι¬ 
κητικού Συμβουλίου του Δημοτικού Σταδίου Μαντουδίου. 

6. Το αριθ. 90/6.7.2004 έγγραφο του Υπηρεσιακού Συμ¬ 
βουλίου Ο.Τ.Α. (άρθρο 5 Ν. 1181/1981) με το οποίο διαβι¬ 
βάσθηκε το αριθ. 18/10.12.2003 πρακτικό αυτού «περί 
τροποποίησης Οργανισμού Εσωτερικής Υπηρεσίας Δη¬ 
μοτικού Σταδίου Μαντουδίου». 

7. Την αριθ. 1526/5.4.2004 απόφαση του Γενικού Γ ραμ¬ 
ματέα της Περιφέρειας Στερεός Ελλάδας «Μεταβίβαση 
δικαιώματος υπογραφής Μ.Ε.Γ.Γ.Π.» που δημοσιεύθηκε 
στο ΦΕΚ αριθ. 614/27.4.2004/τ.Β', αποφασίζουμε: 

Εγκρίνουμε την αριθ. 105/2003 απόφαση του Δημοτι¬ 
κού Συμβουλίου του Δήμου Κηρέως, που αφορά στην 
τροποποίηση του Οργανισμού Εσωτερικής Υπηρεσίας 
του Δημοτικού Σταδίου Μαντουδίου, ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ 
ΔΗΜΟΤΙΚΟΥ ΣΤΑΔΙΟΥ ΜΑΝΤΟΥΔΙΟΥ 

Οι Υπηρεσίες του Δημοτικού Σταδίου Μαντουδίου λει¬ 
τουργούν σε επίπεδο Διεύθυνσης ή τμήματος ή γραφείου 
ανάλογα με την δυναμικότητα του Δημοτικού Σταδίου 
σύμφωνα με την υπ’ αρ. 3899/ΦΕΚ 607/23.5.2001 τεύχος 
Β' συστατική πράξη προσαρμογής του. 

Α) Σε επίπεδο Δ/νσης Γ υμναστηρίων μετά εξής τμήματα: 

1. Διοικητικών και Οικονομικών Υπηρεσιών. 

2. Συντήρησης και κατασκευής Αθλητικών Εγκαταστά¬ 
σεων. 

3. Αθλητικών και πολιτιστικών δραστηριοτήτων. 

Β) Σε επίπεδο τμήματος Γ υμναστηρίων με γραφεία: 

1. Διοικητικών και Οικονομικών Υπηρεσιών. 

2. Συντήρησης και κατασκευής Αθλητικών Εγκαταστά¬ 
σεων. 

3. Αθλητικών και Πολιτιστικών δραστηριοτήτων. 


Γ) Σε επίπεδο γραφείου Γυμναστηρίου ασκούνται όλες 
οι αρμοδιότητες του Δημοτικού Νομικού Προσώπου Δη¬ 
μοσίου Δικαίου. 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - ΚΑΘΗΚΟΝΤΑ 
ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω¬ 
ση με προσωπικό του τμήματός του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού χώρου άθλησης. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουργία 
Προπονήσεως Αθλητικών Σωματείων. 

8. Σε συνεννόηση με το Συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό Χώρο άθλησης. 

12. Σε περίπτωση ατυχήματος ή υγειονομικού επεισοδίου 
οφείλει να εξασφαλίζει τα μέσα και τις διαδικασίες για άμε¬ 
ση μεταφορά σε ανάλογο Νοσοκομείο όσων έχουν ανάγκη, 
καθώς και την καταλληλότητα και συνεχή ετοιμότητα του 
υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζόμενους στο Δημοτικό χώρο άθλησης 

2. Τηρεί ενημερωμένους με όλα τα απαραίτητα στοιχεία 
τους Υπηρεσιακούς Ατομικούς φακέλους των εργαζομέ¬ 
νων στο Δημοτικό Στάδιο. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Στάδιο. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων τμημάτων ή γραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ότι αφορά τους εργαζόμενους 
στο Δημοτικό Στάδιο εισηγούμενος ανάλογα στο Διοικη¬ 
τικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωσητου 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση εσόδων - εξόδων του Δη¬ 
μοτικού Σταδίου, κατά τομέα δραστηριότητας και ενημε¬ 
ρώνει έγκαιρα τις ενδιαφερόμενες υπηρεσίες και το Διοι¬ 
κητικό Συμβούλιο. 

10. Προσδιορίζειτιςτακτικές ανάγκεςτου Δημοτικού Στα¬ 
δίου σε ετήσια βάση και προβαίνει στην προμήθεια υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό Στάδιο σύμφωνα 
με τις διατάξεις που ισχύουν για τα ΝΠΔΔτων ΟΤΑ. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού Σταδίου. 

14. Φροντίζει για τη μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/μου, ΙΚΑ 
κ.λ.π. σύμφωνα με τις ισχύουσες διατάξεις των ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό Στάδιο. 

17. Φροντίζει για τη διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.λ.π. σύμφωνα με τις 
διατάξεις περί ΝΠΔΔτων ΟΤΑ. 

20. Συνεργάζεται μετά άλλα τμήματα ή γραφείο για θέ¬ 
ματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού Σταδίου για την άμεση 
παροχή υγειονομικής περίθαλψης στους ευρισκόμενους 
στους χώρος του Δημοτικού Σταδίου. 

22. Έχει τη δυνατότητα να εξουσιοδοτεί εγγράφως κά¬ 
ποιον υπάλληλο του τμήματος ή γραφείου του για τη διεκ¬ 
περαίωση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ 

ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού του Δημοτικού Σταδίου. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με την προμήθεια 
τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά στο 
Διοικητικό Συμβούλιο. 


8. Φροντίζει για τη αναζήτηση των απαιτούμενων στατι¬ 
στικών στοιχείων για ό,τι αφορά τη συντήρηση των εγκα¬ 
ταστάσεων και του υλικού. 

9. Συνεργάζεται με το άλλο τμήμα ή Γραφείο για θέμα¬ 
τα συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων ενός Δημοτικού Σταδίου και 
συγκεκριμένα: 

• Των κτιριακών εγκαταστάσεων 

• Των ηλεκτρικών εγκαταστάσεων 

• Των υδραυλικών και θερμουδραυλικών εγκαταστάσεων 

• Των υπαίθριων εγκαταστάσεων 

• Των ξυλουργικών εγκαταστάσεων 

• Της πισίνας 

• Των χλοοταπήτων 

• Των κήπων - παρτεριών 

• Κλάδεμα, κόψιμο χόρτων, ράντισμα, σκάψιμο. 

11. Την ευθύνη της χάραξης των γραμμών σε οποιοδή- 
ποτε αναγνωστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγω 
τμήμα. Μόνο στην περίπτωση που οι γραμμές φαίνονται 
και απλώς χρειάζονται φρεσκάρισμα για το συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου ΥΕ φύλακας - Γ εν. Καθηκόντων Ερ¬ 
γάτη, που έχει υπηρεσία στο γήπεδο αυτό. 

13. Φροντίζει για τη συντήρηση και των καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλώριο) και αποστολή δείγ¬ 
ματος για μικροβιολογικό έλεγχο σύμφωνα με τον κανο¬ 
νισμό Λειτουργίας του Νομικού Προσώπου Δημοσίου Δι¬ 
καίου του Δημοτικού Σταδίου. 

14. Όταν γίνεται η ετήσια συντήρηση του Κολυμβητηρίου 
αυτό θα παραμένει κλειστό κατά τη διάρκεια των εργασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού Σταδίου γίνεται σύμφωνα με 
τις διατάξεις του Π.Δ. 410/1995 (Δ.Κ.Κ.) 

Μία φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες ΒΟΙΙΈΒ υπο¬ 
χρεωτικά θα γίνει συντήρηση τουλάχιστον δύο φορές το 
χρόνο: 

α) είτε από υπάλληλο αντίστοιχης ειδικότητας, 

β) είτε ειδικό συνεργείο συντήρησης και θα διακόπτεται 
η λειτουργία του κολυμβητηρίου ή του γυμναστηρίου με¬ 
τά από εισήγηση του αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση Αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσεων 
και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γυμναστικής και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικά με τα προγράμματα που 
υλοποιεί το Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

9. Μέριμνα για την καλή λειτουργία και απόδοση της 
υλικοτεχνικής υποδομής των αιθουσών γυμναστικής και 
των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής τω αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την εφαρμογή των κανονισμών διεξα¬ 
γωγής των διαφόρων αθλημάτων της αρμοδιότητας 
τους. 

12. Μεριμνά για την αποφυγή ατυχημάτων την ώρα της 
άθλησης των αθλουμένων στα τμήματά τους. 

13. Παροχή πρώτων βοηθειών, περίθαλψης και αντιμετώ¬ 
πιση εκτάκτων περιστατικών (κακώσεων, τραυματισμών 
κλπ) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλούμενων και 
σημείωση των επιδόσεών τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεωντου Α.Κ. (διοργάνωση 
συνεντεύξεωντύπου, προετοιμασία και επιμέλεια αρθρο- 
γραφίας, συνεργασία μετά Μ.Μ.Ε. κ.ά) 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μεριμνά για την προβολή και διαφήμιση όλων των 
αθλητικών και πολιτιστικών εκδηλώσεων καθώς και έκδο¬ 
ση, διακίνηση και διάθεση ενημερωτικού υλικού στους 
δημότες που έχουν σχέση με αυτές (προγράμματα, αφί- 
σες κ.λπ.). 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΤΙΚΟΥ ΣΤΑΔΙΟΥ 

Όταν το Νομικό Πρόσωπο λειτουργεί σε επίπεδο γρα¬ 
φείου, στην αρμοδιότητάτου ανήκει η άσκηση όλων των 
αρμοδιοτήτων του Νομικού Προσώπου. 


Άρθρο 7 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΤΙΚΟΥ ΣΤΑΔΙΟΥ 

• Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός) Γ, Β, καιΑ (καταληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ, Γ, Β, (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα 50/2001,37 α /1987 και 22/1990. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡ0ΒΛΕΠ0ΜΕΝΕΣ ΚΑΛΥΘΦΕΙΣΕΣ 

ΠΕ ΔΙΟΙΚΗΤΙΚΟΣ- 

ΟΙΚΟΝΟΜΙΚΟΣ 1 

ΠΕ ΠΟΛΙΤΙΚΩΝ 

ΜΗΧΑΝΙΚΩΝ 

ΠΕ ΜΗΧΑΝΟΛΟΓΩΝ- 

ΗΛΕΚΤΡΟΛΟΓΩΝ 
ΠΕ ΚΑΘΗΓΗΤΩΝ 

ΦΥΣΙΚΗΣ ΑΓΩΓΗΣ 2 

ΠΕ ΙΑΤΡΩΝ 

ΣΥΝΟΛΑ 3 

ΚΑΤΗΓΟΡΙΑ ΤΕ 


ΤΕ ΤΕΧΝΟΛΟΓΩΝ 

ΠΟΛΙΤΙΚΩΝ ΜΗΧΑΝΙΚΩΝ 
ΤΕ ΤΕΧΝΟΛΟΓΩΝ ΜΗΧΑΝΙΚΩΝ 

Ή ΗΛΕΚΤΡΟΛΟΓΩΝ 1 

ΤΕ ΦΥΣΙΟΘΕΡΑΠΕΥΤΩΝ 

ΤΕ ΝΟΣΗΛΕΥΤΩΝ 

ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ 1 

ΤΕ ΠΛΗΡΟΦΟΡΙΚΗΣ 

ΤΕ ΤΟΠΙΚΗΣ ΑΥΤΟΔΙΟΙΚΗΣΗΣ 

ΣΥΝΟΛΑ 2 

ΚΑΤΗΓΟΡΙΑ ΔΕ 

ΔΕ ΔΙΟΙΚΗΤΙΚΩΝ/ ΓΡΑΜΜΑΤΕΩΝ 
ΔΕ ΝΟΣΗΛΕΥΤΩΝ 

ΔΕ ΟΔΗΓΩΝ 1 

ΔΕ ΤΕΧΝΙΤΩΝ 

Υδραυλικού 1 

ΔΕ Ξυλουργού 

Συντηρητή κτηρίου 
Ελαιοχρωματιστών 2 


Ηλεκτροσυγκολητών 
Κηπουρών 
ΔΕ ΤΕΧΝΙΚΟΣ 

Δομικών έργων 
Ηλεκτρολογικού 
Ηλεκτρολογίας 
ΣΥΝΟΛΑ 4 

ΚΑΤΗΓΟΡΙΑ ΥΕ 

ΥΕ Κλητήρων 

Φυλάκων 

Νυχτοφυλάκων 2 1 

Γενικών καθηκόντων 

ΥΕ Προσωπικού καθαριότητας 1 1 

ΣΥΝΟΛΑ 3 2 

Προσωποπαγείς Θέσεις 

• Προβλέπονται 10 (ΔΕΚΑ) θέσεις διαφόρων ειδικοτή¬ 
των για την αντιμετώπιση εποχιακών, περιοδικών ή πρό¬ 
σκαιρων αναγκών (άρθρο 18παρ. 12 Ν. 2503/1997). 

Άρθρο 8 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΟΣ 

Α. Ο Προϊστάμενος της Διεύθυνσης προέρχεται από 
τους κλάδους: 

• ΠΕ Διοικητικού / Οικονομικού και ελλείψει αυτού 

• ΤΕ Διοικητικού / Λογιστικού 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΠΕ Διοικητικού / Οικονομικού και ελλείψει αυτού 

• ΤΕ Διοικητικού / Λογιστικού και ελλείψει αυτού 

• ΔΕ Διοικητικών / Γραμματέων. 

Γ. Ο Προϊστάμενος του τμήματος Συντήρησης και κα¬ 
τασκευών των αθλητικών εγκαταστάσεων προέρχεται 
από τους κλάδους: 

• ΠΕ Μηχανικών και ελλείψει αυτού 

• ΤΕ Μηχανικών και ελλείψει αυτού 

• ΔΕ Τεχνικών. 

Δ. Ο Προϊστάμενος του τμήματος Αθλητικών και Πολιτι¬ 
στικών Δραστηριοτήτων προέρχεται από τους κλάδους : 

• ΠΕ Καθηγητών Φυσικής Αγωγής και ελλείψει αυτού 

• ΠΕ Διοικητικού / Οικονομικού και ελλείψει αυτού 

• ΤΕ Διοικητικού/ Λογιστικού και ελλείψει αυτού 

• ΔΕ Διοικητικού/ Γ ραμματέων. 

Όταν το Νομικό Πρόσωπο λειτουργεί σε επίπεδο Γ ρα¬ 
φείου ο Προϊστάμενος Γ ραφείου ορίζεται υπάλληλος που 
προέρχεται από τις κατηγορίες ΠΕ και ελλείψει αυτού ΔΕ. 

Άρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 10 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003 ο οποίος ενι- 
σχύεται από τους ΚΑΠ ύψους 100.000 ευρώ περίπου εφό¬ 
σον προσληφθούν όλοι και για τα επόμενα οικονομικά έτη 
το ύψος της δαπάνης δεν μπορεί να προσδιοριστεί. 

Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του ΟΕΥ που έχουν 
υποχρεωτικά δημιουργηθεί γι’ αυτό. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003 ο οποίος ενι- 
σχύεται από τους ΚΑΠ ύψους 100.000 ευρώ περίπου εφό¬ 
σον προσληφθούν όλοι και για τα επόμενα οικονομικά έτη 
το ύψος της δαπάνης δεν μπορεί να προσδιοριστεί. 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Χαλκίδα, 15 Ιουλίου 2004 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθ. 1679 (4) 

Τροποποίηση καταστατικού ΤΟΕΒ Νέας Τίρυνθας 
και επέκταση περιοχής δικαιοδοσίας του. 

Ο ΝΟΜΑΡΧΗΣ ΑΡΓΟΛΙΔΑΣ 

1. Τις διατάξεις: 

α) του Ν .Δ. 3881/1958 « Περί έργων εγγείων Βελτιώσεων». 

β) Τις διατάξεις του Β.Δ. από 13.9.1959 « Περί Ο.Ε.Β.» , 
όπως έχουν τροποποιηθεί και ισχύουν σήμερα. 

2. Το Καταστατικό του ΤΟΕΒ Ν. Τίρυνθας. 

3. Την υπ’ αριθμ. 2162/16.6.1980 απόφασή μας «Σύστα¬ 
ση ΤΟΕΒ Ν. Τίρυνθας, έγκριση Καταστατικού». 

4. Το Π.Δ. 332/1983 «Μεταβίβαση αρμοδιοτήτων του 
Υπουργού Γεωργίας και Προϊσταμένων διανομαρχιακών 
Υπηρεσιών Υπουργείου Γεωργίας στους Νομάρχες». 

5. Το Π.Δ. 30/1996 « Κώδικας Νομαρχιακής Αυτοδιοί¬ 
κησης». 

6. Το Β.Δ. 532/1970 και τα δυνάμει αυτού Β.Δ. 709/1970 
και 192/1972 «Περί διοικητικής αποκέντρωσης». 

7. Τις αποφάσεις της Γενικής Συνέλευσης του ΤΟΕΒ Ν. Τί¬ 
ρυνθας με αρ. 2/18.7.2004 και 1/14.6.1998 με τις οποίες τρο¬ 
ποποιήθηκε το Καταστατικό του Οργανισμού. 

8. Προφορική εισήγηση της αρμόδιας Δ/σης Εδαφ/κών 
Πόρων και εκμηχάνισης Γεωργίας, αποφασίζουμε: 

Α. Επεκτείνουμε την περιοχή δικαιοδοσίας του ΤΟΕΒ 
Ν. Τίρυνθας στο Δημοτικό Διαμέρισμα Νέου Ροεινού 
σε έκταση 1.976 στρέμματα λόγω επέκτασης του αρ¬ 
δευτικού έργου. 

Β. Τροποποιούμε το Καταστατικό του ΤΟΕΒ Νέας Τί¬ 
ρυνθας όπως παρακάτω: 

1. Στο Άρθρο 3: 

α. Στην πρώτη παράγραφο ο αριθμός «4137»(περιοχή 
δικαιοδοσίας του Οργανισμού) αντικαθίσταται με τον 
αριθμό «7 0 0 2». 

β. Στο εδάφιο α και μετά τη λέξη «προβλεπόμενα» προ¬ 
στίθεται: «Τα δίκτυα μεταφοράς και διανομής του νερού 
καθώς και τα συναφή με αυτά έργα που έχουν μελετηθεί, 
θα κατασκευαστούν στο μέλλον και θα υδροδοτούνται 
από το αντλιοστάσιο Α5» 

γ. Στο εδάφιο γ και μετά τη λέξη «Λειτουργούντα» προ¬ 
στίθεται: «Τα δίκτυα μεταφοράς και διανομής του νερού 
και τα συναφή έργα για το Δ.Δ. Ν. Τίρυνθας τα υδροδο¬ 
τούμενα από το αντλιοστάσιο Α5 καθώς και το αρδευτικό 
έργο που υδροδοτεί το Δ.Δ. Ν. Ροεινού (καταθλιπτικός 
αγωγός μήκους 5 περίπου χιλιομέτρων με τα συναφή 
εξαρτήματα, καταθλιπτικό αντλιοστάσιο με τον ηλεκτρο- 
μηχανολογικό εξοπλισμό, και δύο δεξαμενές απόδοσης) 
που υδροδοτείται επίσης πό το αντλιοστάσιο Α5. 

2. Στο Άρθρο 10: 

α. Στην παράγραφο 4 αντικαθίσταται η κλίμακα των ψή¬ 
φων μετά τη φράση «κατά την ακόλουθο κλίμακα» ως 
εξής: 

- από 5 στρέμματα μέχρι 20 στρέμματα 1 ψήφος 

- πάνω από 20 στρέμματα μέχρι και 50 στρέμματα 2 ψή¬ 
φοι 

- πάνω από 50 στρέμματα 3 ψήφοι. 

- Ομάδα μελών που κατέχει συνολικά έκταση μέχρι 5 
στρέμματα δικαιούται 1 ψήφο και ορίζει τον εκπρόσωπο 
της στην τοπική συνέλευση. 

β. Η παράγραφος 5 διαμορφώνεται ως εξής: 

Ο αριθμός των αντιπροσώπων που συγκροτούν τη Γενική 
Συνέλευση του Οργανισμού καθορίζεται σε αναφορά με 
την έκταση της περιοχής δικαιοδοσίας αυτού σε 35 και κα- 
τανέμονται κατά Δημοτικό Διαμέρισμα και βάσει της εκτά- 
σεως που κατέχει κάθε Δημοτικό Διαμέρισμα ως εξής: 

1) Δημοτικό Διαμέρισμα Νέας Τίρυνθας 25. 

2) Δημοτικό Διαμέρισμα Νέου Ροεινού 10.» 

γ. Η παράγραφος 7 καταργείται. 

3. Όπου στο Καταστατικό υπάρχει ο όρος Κοινότητα και 
Δήμος αντικαθίσταται με τον όρο Δημοτικό Διαμέρισμα. 

4. Κατά τα λοιπά ισχύει το Καταστατικό σύμφωνα με την 
απόφασή μας με αρ. 2162/16.6.1980. 

Από τη δημοσίευση της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 26 Ιουλίου 2004 
Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

-♦- 

Αριθ. 3729 (5) 

Χορήγηση άδειας άσκησης επαγγέλματος Φυσικού 
Νοσοκομείων Ακτινοφυσικού Ιατρικής. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του Ν.Δ. 181/1974 (ΦΕΚ 347/Α/1974) 
«περί προστασίας εξ Ιοντιζουσών Ακτινοβολιών». 

2. Την αριθμ. Α2 στ/2073/1983 (ΦΕΚ 280/Β/1983) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την αριθμ. 14632 (ΦΟΡ) 1416/1991 (ΦΕΚ539/Β/1991) 
κοινή υπουργική απόφαση «Έγκριση Κανονισμών Ακτινο¬ 
προστασίας». 

4. Την αριθμ. 168/2003 απόφαση του Νομάρχη Ιωαννί- 
νων «Μεταβίβαση αρμοδιοτήτων στους Βοηθούς Νομάρ¬ 
χες». 

5. Την από 19.7.2004 αίτηση της Κωνσταντίνας Καραβά. 

6. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσο¬ 
κομείων Ακτινοφυσικού Ιατρικής ( Συνεδρίαση 18η/ 
4.6.2004). 

7. Το αριθμ. Υ7α/Γ/Π.48607/28.6.2004 έγγραφο του 
Υπουργείου Υγείας και Πρόνοιας «χορήγηση άδειας 
άσκησης επαγγέλματος Φυσικού Νοσοκομείων - Ακτινο- 
φυσικού Ιατρικής». 

8. Τις διατάξεις του Ν. 2647/1998 (ΦΕΚ 237/Α/1998) 
«Μεταβίβαση αρμοδιοτήτων στις περιφέρειες και την Αυ¬ 
τοδιοίκηση και άλλες διατάξεις», αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινο-Φυσικού Ιατρικής στην Κωνσταντίνα- 
Καραβάτου Κων/νου, για όλη την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Ιουλίου 2004 

Με εντολή Νομάρχη 
Ο Αναπληρωτής Προϊστάμενος 

ΙΩΑΝΝΗΣ ΝΙΚΟΠΟΥΛΟΣ 


Αριθ. Δ.Διοικ. 2643 (6) 

Καθιέρωση ωρών απογευματινής εργασίας και ωρών Κυ¬ 
ριακών, εξαιρέσιμωνκαι νυχτερινών (Β' εξαμήνου 2004) 
με αμοιβή, σε δύο (2) Γεωπόνους της Δ/νσης Αγροτικής 
Ανάπτυξης Ν.Α. Λευκάδας που θα ασχοληθούν με τον 
ποιοτικό και ποσοτικό έλεγχο των σταφυλιών για οινο¬ 
ποίηση και τον έλεγχο μεταποίησης αυτών. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» (ΦΕΚ21/τ.Α'/1996). 

2. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ297/τ.Α'/2003). 

3. Τις διατάξεις του άρθρου 35παρ. 7του Ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις» (ΦΕΚ 180/τ.Α'/1999). 

4. Τον Οργανισμό Εσωτερικής Οργάνωσης και Λειτουρ¬ 
γίας των Υπηρεσιών της Ν.Α. Λευκάδας, όπως τροποποι¬ 
ήθηκε, κωδικοποιήθηκε σε ενιαίο κείμενο και ισχύει (ΦΕΚ 
1747/2001/τ.Β'). 

5. Το αριθ. Α.Α. 3890/20.7.2004 έγγραφο της Δ/νσης 
Αγροτικής Ανάπτυξης Ν.Α. Λευκάδας με το οποίο μας δια¬ 
βιβάσθηκε το αριθ. 269933/6.7.2004 έγγραφο του Υπουρ¬ 
γείου Αγροτικής Ανάπτυξης και Τροφίμων, σύμφωνα με το 
οποίο καθιερώνονται υπερωρίες Β' εξαμήνου 2004 για 
τους υπαλλήλους των Νομαρχιακών Αυτοδιοικήσεων που 
ασχολούνται με τον ποιοτικό και ποσοτικό έλεγχο των νω¬ 
πών και μεταποιημένων γεωργικών προϊόντων φυτικής 
προέλευσης. 

6. Την ανάγκη πρόσθετης καιπέραντου κανονικού ωρα¬ 
ρίου εργασίας σε δύο (2) Γεωπόνους που ασχολούνται με 
τον ποιοτικό και ποσοτικό έλεγχο των νωπών και μεταποι¬ 
ημένων γεωργικών προϊόντων φυτικής προέλευσης, απο¬ 
φασίζουμε: 

Κρίνουμε απαραίτητη την καθιέρωση ωρών απογευμα¬ 
τινής εργασίας και ωρών Κυριακών, εξαιρέσιμων και νυ¬ 
χτερινών (Β' εξαμήνου 2004) με αμοιβή, για δύο (2) Γεω¬ 
πόνους της Δ/νσης Αγροτικής Ανάπτυξης Ν.Α. Λευκάδας 
και για σύνολο ογδόντα (80) ωρών [εξήντα (60) ωρών απο¬ 
γευματινής εργασίας και είκοσι (20) ωρών Κυριακών, 
εξαιρέσιμων και νυχτερινών], για τον ποιοτικό και ποσοτι¬ 
κό έλεγχο των σταφυλιών για οινοποίηση και τον έλεγχο 
της μεταποίησης αυτών. 

Η ονομαστική κατανομή των 80 ωρών σε κάθε απασχο¬ 
λούμενο υπάλληλο καθώς και η βεβαίωση της παρασχε- 
θείσης εργασίας από αυτούς θα γίνει με απόφαση της 
Δ/ντριας Αγροτικής Ανάπτυξης Ν.Α. Λευκάδας. 

Η δαπάνη που θα προκληθεί από την παρούσα απόφα¬ 
ση και η οποία ανέρχεται σε 420 ευρώ θα καλυφθεί από 
τον Ειδικό Φορέα 291 ΚΑΕ0511 και 0512, οι οποίες θα με- 
ταβιβασθούν από το Υπουργείο Αγροτικής Ανάπτυξης και 
Τροφίμων στη Νομαρχιακή Αυτοδιοίκηση Λευκάδας, 
σύμφωνα με το αριθ. 269933/6.7.2004 έγγραφό του. 

Περίληψη της παρούσας να δημοσιευθεί στην Εφημε¬ 
ρίδα της Κυβερνήσεως με μέριμνα της Δ/νσης Διοικητι¬ 
κών Υπηρεσιών. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 27 Ιουλίου 2004 

Ο Νομάρχης 
ΧΡΗΣΤΟΣ ΛΑΖΑΡΗΣ 

-♦- 

Αριθ.4921 (7) 

Καθιέρωση υπερωριακής απογευματινής με αμοιβή ερ¬ 
γασίας για τριάντα ένα (31) υπαλλήλους του Δήμου 
Βόρειας Κυνουρίας Ν. Αρκαδίας. 

Ο ΔΗΜΑΡΧΟΣ ΒΟΡΕΙΑΣ ΚΥΝΟΥΡΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α') «Μισθολογικές ρυθμίσεις λειτουργών και υπαλλή- 
λωντου Δημοσίου, Ν.Π.Δ.Δ. καιΟ.Τ.Α., μονίμων στελεχών 
των ενόπλων και των αντίστοιχων της Ελληνικής Αστυνο¬ 
μίας του Πυροσβεστικού και Λιμενικού Σώματος και άλ¬ 
λες συναφείς διατάξεις». 

2. Τις διατάξεις του άρθρου 12παρ. 10 του Ν. 2503/1997 
(ΦΕΚ 107/Α/30.5.1997). 

3. Την αριθμ. 2/72757/0022/31.12.2003 εγκύκλιο του Γενι¬ 
κού Λογιστηρίου του Κράτους, που αφορά την παροχή οδη¬ 
γιών για την εφαρμογή των διατάξεων του Ν. 3205/2003. 

4. Την ανάγκη απασχόλησης τριάντα ένα (31) υπαλλή¬ 
λων του Δήμου Βόρειας Κυνουρίας, των παρακάτω κλά¬ 
δων και κατηγοριών: 

• Δύο υπάλληλων του κλάδου ΠΕΙ Διοικητικών. 

• Ενός υπαλλήλου του κλάδου ΠΕ3 Πολιτικών Μηχανι¬ 
κών. 

• Ενός υπαλλήλου του Κλάδου ΠΕΙ Οικονομολόγων. 

• Ενός υπαλλήλου του Κλάδου ΠΕ9 Γεωπόνων. 

• Ενός υπαλλήλου του Κλάδου ΠΕ7 Χημικών Μηχανι¬ 
κών. 

• Ενός υπαλλήλου του Κλάδου ΤΕ13 Τεχνολογίας - Γε- 
ωπονίας. 

• Δέκα τριών υπαλλήλων του κλάδου ΔΕΙ Διοικητικών. 

• Ένας υπάλληλος του Κλάδου ΔΕ23 Ειδικών Υπηρε¬ 
σιών. 

• Δύο υπάλληλων του Κλάδου ΔΕ 14 Ελεγκτές Εσόδων 
Εξόδων. 

• Δύο υπάλληλων του Κλάδου ΔΕ30 Τεχνιτών. 

• Τριών υπαλλήλων του κλάδου ΔΕ29 Οδηγών αυτοκι¬ 
νήτων. 

• Ενός υπαλλήλου του κλάδου ΥΕ16 Εργατών ύδρευσης. 

• Ενός υπαλλήλου κλάδου ΥΕ16 Κλητήρων - Θυρωρών. 

• Ενός υπαλλήλου αορίστου χρόνου (άρθρο 67 του 
Ν.1416/1984 και άρθρο 57του Ν. 2218/1994) Ειδικός Συ¬ 
νεργάτης. 

πέραν του κανονικού ωραρίου και κατά τις απογευματι¬ 
νές ώρες των εργάσιμων ημερών Δευτέρα έως και Παρα¬ 
σκευή από την 16η μέχρι την 22η ώρα, λόγω εποχιακών 
εκτάκτων υπηρεσιακών αναγκών. 

5. Το γεγονός ότι από την εν λόγω απόφαση προκαλεί- 
ται δαπάνη σε βάρος του προϋπολογισμού του Δήμου 
τρέχοντος έτους στον Κ.Α. 05-113.1-1 ποσού 25.000 ευ¬ 
ρώ, στονΚ.Α. 15-113.1-1 ποσού 2.500 ευρώ, στον Κ.Α. 20- 
113.1-1 ποσού 3.000 ευρώ στον Κ.Α. 35-113.1-1 ποσού 
500 ευρώ, στον Κ.Α. 45-113.1 ποσού 500 ευρώ, στον Κ.Α. 
75-113.1 ποσού 1.000 ευρώ, αποφασίζουμε: 

Καθιερώνουμε υπερωριακή, απογευματινή εργασία με 
αμοιβή, πέραν της υποχρεωτικής και μέχρι την 22η ώρα 
των εργάσιμων ημερών Δευτέρα έως Παρασκευή, για 


τριάντα ένα (31) υπαλλήλους του Δήμου Βόρειας Κυνου¬ 
ρίας των παρακάτω κλάδων και κατηγοριών: 

• Δύο υπαλλήλων του κλάδου ΠΕΙ Διοικητικών. 

• Ενός υπαλλήλου του κλάδου ΠΕ3 Πολιτικών Μηχανικών. 

• Ενός υπαλλήλου του Κλάδου ΠΕΙ Οικονομολόγων. 

• Ενός υπαλλήλου του Κλάδου ΠΕ9 Γεωπόνων. 

• Ενός υπαλλήλου του Κλάδου ΠΕ7 Χημικών Μηχανικών. 

• Ενός υπαλλήλου του Κλάδου ΤΕ 13 Τεχνολογίας - Γε- 
ωπονίας. 

• Δέκα τριών υπαλλήλωντου κλάδου ΔΕΙ Διοικητικών. 

• Ενός υπαλλήλου του Κλάδου ΔΕ23 Ειδικών Υπηρεσιών. 

• Δύο υπαλλήλωντου Κλάδου ΔΕ14 Ελεγκτές Εσόδων 
Εξόδων. 

• Δύο υπαλλήλωντου Κλάδου ΔΕ30 Τεχνιτών. 

• Τριών υπαλλήλωντου κλάδου ΔΕ 29 Οδηγών αυτοκι¬ 
νήτων. 

• Ενός υπαλλήλου του κλάδου ΥΕ 16 Εργατών ύδρευσης. 

• Ενός υπαλλήλου του κλάδου ΥΕ 16 Κλητήρων - Θυ¬ 
ρωρών. 

• Ενός υπαλλήλου αορίστου χρόνου (άρθρο 67 του 
Ν.1416/1984 και άρθρο 57 του Ν. 2218/1994) Ειδικός Συ¬ 
νεργάτης 

εξήντα (60) ώρες το μήνα και για το χρονικό διάστημα 
από 1.7.2004 έως 31.12.2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Άστρος, 5 Ιουλίου 2004 
Ο Δήμαρχος 

ΕΥΣΤΡΑΤΙΟΣ I. ΔΑΛΙΑΝΗΣ 
-♦- 

Αριθ. 45 (8) 

Τροποποίηση του Οργανισμού Εσωτερικής Οργάνωσης 
και Λειτουργίας των Υπηρεσιών της Νομαρχιακής Αυ¬ 
τοδιοίκησης Θεσπρωτίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του Π.Δ. 30/1996 (ΦΕΚ21/Α/1996) όπως 
τροποποιήθηκαν και ισχύουν σήμερα. 

2. Τις διατάξεις του Π.Δ. 22/1995 «Οργανισμός Εσωτε¬ 
ρικής Οργάνωσης και Λειτουργίας των υπηρεσιών της 
Ν.Α. Θεσπρωτίας» (ΦΕΚ408/Β/12.5.1995). 

3. Τις διατάξεις της αριθμ. απόφασης 100/12.12.2003 
«Τροποποίηση - Κωδικοποίηση του Οργανισμού Εσωτε¬ 
ρικής Οργάνωσης και Λειτουργίας των υπηρεσιών της 
Ν.Α. Θεσπρωτίας» (ΦΕΚ256/Β/10.2.2004). 

4. Τις διατάξεις των Νόμων, Π.Δ. και υπουργικών απο¬ 
φάσεων με τις οποίες μεταβιβάστηκαν στην Ν.Α. αρμο¬ 
διότητες της Κεντρικής Διοίκησης. 

5. Την αριθμ. 45/2004 απόφαση του Νομαρχιακού Συμ¬ 
βουλίου «Περίτροποποίησηςτου Οργανισμού Οργάνωσης 
και Λειτουργίας της Ν.Α. Θεσπρωτίας» που αναφέρεται στη 
σύσταση Γ ραφείου Διευκόλυνσης Ατόμων με Αναπηρίες. 

6. Την αριθμ. 13657/6.7.2004 εγκριτική απόφαση του 
Γεν. Γραμμ. Περιφέρειας Ηπείρου. 

7. Το γεγονός ότι από την τις διατάξεις αυτής απόφα¬ 
σης δενπροκαλείται καμία δαπάνη, αποφασίζουμε: 

Εγκρίνεται η δεύτερη τροποποίηση του Οργανισμού 
Εσωτερικής Οργάνωσης και Λειτουργίας των Υπηρεσιών 
της Νομαρχιακής Αυτοδιοίκησης Θεσπρωτίας, στο ση¬ 
μείο που καταγράφονται οι αρμοδιότητες της Διεύθυν- 

σης Διοικητικών Υπηρεσιών και ειδικότερα του Τμήματος 
Διοικητικής Μέριμνας ως προς τη σύσταση σε αυτό Γρα¬ 
φείου Διευκόλυνσης Ατόμων με αναπηρίες. 

Η Διεύθυνση Διοικητικών Υπηρεσιών παρουσιάζει την 
κάτωθι σύνθεση: 

α) Τμήμα Προσωπικού. 

β) Τμήμα Διοικητικής Μέριμνας μετά Γ ραφεία: 

• Μέριμνας 

• Κίνησης επιβατηγών αυτοκινήτων Ν.Α. 

• Διευκόλυνσης Ατόμων με Αναπηρίες. 

γ) Τμήμα Μισθοδοσίας 

δ) Τμήμα Κεντρικής Γραμματείας 

Ειδικότερα Το Γ ραφείο Διευκόλυνσης Ατόμων με Ανα¬ 
πηρίες έχει ως ακολούθως: 

• Γ ραφείο Διευκόλυνσης Ατόμων με Αναπηρίες 

Στις αρμοδιότητες του Γ ραφείου ανήκουν: 

• Η ευθύνη για την προώθηση και παρακολούθηση των 
κάθε είδους εργασιών της Υπηρεσίας για τη διασφάλιση 
της προσβασιμότητας καιτων λοιπών διευκολύνσεων, για 
άτομα με ειδικές αναπηρίες. 

• Η προώθηση άλλων μέτρων που θα βελτιώσουν την 
ποιότητα των συνθηκών διοικητικής εξυπηρέτησης των 
ατόμων με ειδικές αναπηρίες π.χ. πληροφόρηση και εξυ¬ 
πηρέτηση τους με τη χρήση των νέων τεχνολογιών πλη¬ 
ροφορικής και επικοινωνιών, κατά προτεραιότητα εξυπη¬ 
ρέτηση τους, εφαρμογή της υπηρεσίας μιας στάσης (οηο 
είθρ εθΓνίοθ) για να κινείται ο φάκελος της υπόθεσης από 
την υπηρεσία και όχι από τον πολίτη, κ.λ.π. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηγουμενίτσα, 23 Ιουνίου 2004 
Ο Πρόεδρος 
ΓΕΩΡΓΙΟΣ ΚΑΤΣΙΝΟΣ 

- ♦ - 

Αριθ. 3686 (9) 

Καθιέρωση υπερωριακής απογευματινής με αμοιβή ερ¬ 
γασίας για έναν υπάλληλο του Δήμου Λεωνιδίου Ν. Αρ¬ 
καδίας. 

Ο ΔΗΜΑΡΧΟΣ ΛΕΩΝΙΔΙΟΥ 

Έχοντας υπόψη: 

1. Τις διατάξεις του άρθρου 16 Ν. 3205/2003 (ΦΕΚ 


297/Α') «μισθολογικές ρυθμίσεις λειτουργών και υπαλλή- 
λωντου Δημοσίου, Ν.Π.Δ.Δ. καιΟ.Τ.Α., μονίμων στελεχών 
των ενόπλων και των αντίστοιχων της Ελληνικής Αστυνο¬ 
μίας του Πυροσβεστικού και Λιμενικού Σώματος και άλ¬ 
λες συναφείς διατάξεις». 

2. Τιςδιατάξειςτουάρθρου 12παρ. ΙΟτουΝ.2503/1997 
(ΦΕΚ 107/Α/30.5.1997). 

3. Τις διατάξειςτου άρθρου 106παρ. 2 του Ν. 1188/1981 
όπως αυτές έχουν τροποποιηθεί συμπληρωθεί. 

4. Την αριθμ. 2/72757/0022/31.12.2003 εγκύκλιο του Γενι¬ 
κού Λογιστηρίου του Κράτους, που αφορά την παροχή οδη¬ 
γιών για την εφαρμογή των διατάξεων του Ν. 3205/2003. 

5. Την ανάγκη απασχόλησης ενός (1) υπαλλήλου του Δή¬ 
μου Λεωνιδίου κλάδου ΔΕΙ Διοικητικών, πέραν του κανο¬ 
νικού ωραρίου και κατά τις απογευματινές ώρες των ερ¬ 
γασίμων ημερών από Δευτέρα έως Παρασκευή από ώρα 
16.00 μέχρι την 18.00 λόγω έκτακτων υπηρεσιακών ανα¬ 
γκών. 

6. Το γεγονός ότι από την εν λόγω απόφαση προκαλεί- 
ται δαπάνη σε βάρος του προϋπολογισμού του Δήμου 
μας τρέχοντος οικ. έτους στον Κ.Α. 05-113.1-01 ποσού 
1.500€ .αποφασίζουμε: 

Καθιερώνουμε υπερωριακή απογευματινή εργασία με 
αμοιβή, πέραν της υποχρεωτικής από ώρα 16.00 μέχρι 
την 18.00 των εργασίμων ημερών από Δευτέρα έως Πα¬ 
ρασκευή για έναν (1) υπάλληλο κλάδου ΔΕΙ Διοικητικών, 
πενήντα (50) ώρες το μήνα και για το χρονικό διάστημα 
έως 31.12.2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λεωνίδιο, 8 Ιουλίου 2004 
Ο Δήμαρχος 

ΔΗΜΗΤΡΙΟΣ ΤΣΙΓΚΟΥΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






